1

ส่วนที่ 1

ข้อมูลสรุป

บริษัทฯ เป็นผู้จำหน่ายน้ำมันเชื้อเพลิง เบนซิน ดีเซล แก๊สโซฮอล์ และน้ำมันหล่อลื่น
ภายใต้เครื่องหมายการค้ารูปหยด

น้ำมันและเครื่องหมาย "SUSCO" สำหรับน้ำมันหล่อลื่นนั้น บริษัทฯ
ได้ขายผลิตภัณฑ์ที่มีเครื่องหมายการค้าของบริษัทอื่นด้วย
การจำหน่ายผลิตภัณฑ์ดังกล่าวได้กระทำผ่านสถานีบริการน้ำมันภายใต้เครื่องหมายการค้าของบริษัทฯ
และจำหน่ายโดยตรงไป

สู่ภาคอุตสาหกรรมต่างๆ ที่เป็นผู้ใช้ ทั้งในภาคขนส่งและบริการ
รวมทั้งจำหน่ายให้แก่ผู้ค้าน้ำมันรายอื่น เพื่อนำไปจำหน่ายแก่

ผู้บริโภคอีกทอดหนึ่งด้วย

บริษัทฯ ดำเนินธุรกิจภายใต้พระราชบัญญัติควบคุมน้ำมันเชื้อเพลิง พ.ศ. 2542
ซึ่งมีสาระสำคัญเกี่ยวกับวิธีการเก็บรักษาน้ำมันเชื้อเพลิง
และข้อกำหนดในการก่อสร้างสถานีบริการน้ำมัน และพระราชบัญญัติการค้าน้ำมันเชื้อเพลิง พ.ศ.
2543 ซึ่งมีสาระสำคัญเกี่ยวกับปริมาณการค้าประจำปี และการสำรองน้ำมันตามกฎหมาย เป็นต้น

ในปี 2550 บริษัทฯ จัดหาน้ำมันทั้งหมดจากโรงกลั่นน้ำมันภายในประเทศ
น้ำมันเชื้อเพลิงเหล่านี้มีคุณภาพและมาตรฐานตามเกณฑ์ที่กระทรวงพลังงานกำหนดทุกประการ

ความเสี่ยงของบริษัทฯ ขึ้นอยู่กับปัจจัยที่สำคัญ ดังนี้
ความแปรปรวนของราคาน้ำมันซึ่งจะขึ้นลงตามการเปลี่ยนแปลง

ของราคาน้ำมันในตลาดโลก ความเสี่ยงในเรื่องความปลอดภัย และความเสี่ยงด้านการเงิน

ณ วันที่ 31 ธันวาคม 2550 บริษัทฯ มีสถานีบริการน้ำมันจำนวน 174 แห่ง
กระจายกันอยู่ในภาคต่าง ๆ ของประเทศ

มีคลังน้ำมัน 3 แห่ง ได้แก่ คลังน้ำมันราษฎร์บูรณะ กรุงเทพมหานคร คลังน้ำมันสุราษฎร์ธานี
และคลังน้ำมันสงขลา เพื่อรองรับน้ำมันที่ได้ซื้อจากแหล่งต่างๆ
อีกทั้งยังได้ใช้บริการคลังน้ำมันและการขนส่งน้ำมันทางท่อของบริษัท ขนส่งน้ำมันทางท่อ จำกัด

เป็นสถานที่จัดเก็บและส่งน้ำมันเพิ่มอีกแห่งหนึ่งด้วย

ณ วันที่ 31 ธันวาคม 2550 บริษัทฯ มีทุนจดทะเบียนจำนวน 1,485 ล้านบาท
แบ่งออกเป็นหุ้นสามัญจำนวน 1,485 ล้านหุ้น มูลค่าที่ตราไว้หุ้นละ 1 บาท
และมีทุนที่ออกและชำระเต็มมูลค่าแล้วจำนวน 1,190 ล้านบาท ประกอบด้วย หุ้นสามัญจำนวน
1,190 ล้านหุ้น มูลค่าที่ตราไว้หุ้นละ 1 บาท ในปี 2548 บริษัทฯ ได้ซื้อหุ้นคืนจำนวน 35 ล้านหุ้น
ในราคาซื้อรวมทั้งสิ้น

24.67 ล้านบาท จำนวนหุ้น 35 ล้านหุ้นที่บริษัทฯ ได้ซื้อคืนนั้น คิดได้เป็นร้อยละ 2.94
ของจำนวนหุ้นทั้งหมด

บริษัทฯ มีบริษัทย่อยหนึ่งบริษัทได้แก่ บริษัท น้ำมันสยามมงคล จำกัด บริษัทฯ
ได้ลงทุนในบริษัทนี้เป็นเงินจำนวน 2.999 ล้านบาท หรือคิดเป็นร้อยละ 99.98
ของทุนที่ออกและชำระแล้วของบริษัทดังกล่าว ในปี 2550
บริษัทฯได้เปลี่ยนแปลงนโยบายบัญชีสำหรับเงินลงทุนในบริษัทย่อย
และบริษัทร่วมในงบการเงินเฉพาะบริษัทฯ จากวิธีส่วนได้เสียเป็นวิธีราคาทุน

เพื่อให้เป็นไปตามมาตรฐานการบัญชี ฉบับที่ 44 (ปรับปรุง 2550)
เรื่องงบการเงินรวมและงบการเงินเฉพาะกิจการและได้

ปรับปรุงงบการเงินเฉพาะบริษัทฯ ย้อนหลัง ดังนั้น ในปี 2550 บริษัทฯ จึงมิได้รับรู้ผลกำไร
(ขาดทุน) ตามวิธีส่วนได้เสียจากบริษัทย่อย บริษัทฯ มีบริษัทร่วมหนึ่งบริษัทได้แก่ บริษัท
สยามมงคลเดินเรือ จำกัด โดยได้ลงทุนในบริษัทนี้เป็นเงินจำนวน 86.966 ล้านบาท
หรือคิดเป็นร้อยละ 30.23 ของทุนที่ออกและชำระแล้วของบริษัทนั้น ในปี 2550 บริษัทฯ
ได้บันทึกรับรู้

ผลขาดทุนจากการดำเนินงานของบริษัทดังกล่าวตามวิธีส่วนได้เสียเป็นจำนวน 20.35 ล้านบาท

ในปี 2550 บริษัทฯ มีผลขาดทุนจากการดำเนินงานเป็นเงินจำนวน 48.67 ล้านบาท เพิ่มขึ้นจากปี
2549 ที่มีขาดทุน

จำนวน 27.37 ล้านบาท เป็นจำนวน 21.30 ล้านบาท เนื่องจากสาเหตุที่สำคัญคือ ถึงแม้บริษัทฯ
จะมีกำไรขั้นต้นจากการขาย

น้ำมันเพิ่มขึ้น 81.58 ล้านบาท เนื่องจากค่าการตลาดเฉลี่ยต่อลิตรและปริมาณการขายน้ำมันเพิ่มขึ้น
แต่ค่าการตลาดเฉลี่ย-

ต่อลิตรที่เพิ่มขึ้นนั้นเป็นการเพิ่มขึ้นที่ต่ำกว่าที่ควรจะเป็น
เพราะมีการแทรกแซงราคาขายน้ำมันของผู้ค้าน้ำมันรายใหญ่ตามนโยบายของรัฐบาล
เพื่อมิให้เป็นภาระแก่ประชาชนมากเกินไป อีกทั้งบริษัท ฯ มีผลขาดทุนจากการด้อยค่าของสินทรัพย์

เพิ่มขึ้น 27.55 ล้านบาท ส่วนแบ่งขาดทุนจากบริษัทร่วมตามวิธีส่วนได้เสีย เพิ่มขึ้น 20.35 ล้านบาท
และค่าใช้จ่ายการขาย

และบริหารเพิ่มขึ้นจากการเพิ่มสถานีบริการจำนวน 66.85 ล้านบาทด้วย

ณ วันที่ 31 ธันวาคม 2550 บริษัทฯ มีสินทรัพย์รวมจำนวน 2,248.24 ล้านบาท หนี้สินรวมจำนวน
981.27 ล้านบาท ส่วนของผู้ถือหุ้นรวมจำนวน 1,266.97 ล้านบาท และมีมูลค่าหุ้นตามบัญชีหุ้นละ
1.10 บาท